TIMERNA
Imensi n Ssid, d aeegged yeţeuzzun Ṛebbi
IŢWAMEṚ-ED i imasiḥiyen ad ţeeggiden Asmekti n lmut n Lmasiḥ, iwumi i neqqar daɣen “imensi n Ssid.” (1 Ikurintiyen 11:20) Acuɣer i gesea lqima “imensi n Ssid”? Melmi yerna amek i glaq a t-neegged?
Eisa Lmasiḥ yesbedd aeegged-agi deg yiḍ n Leid n Usuref n Iyahudiyen deg useggas 33 mbeed Eisa. Leid-agi n Usuref teţţili yiwet n tikkelt kan deg useggas, yeeni ass wis 14 n waggur n Iyahudiyen iţţusemman Nisan. Bac a d-afen ass wis 14 seg waggur-agi, Iyahudiyen ţṛaǧun ahat nnhaṛ n tefsut (ṛṛbie) ideg ass akk-d yiḍ sean azal n 12 n sswayee mkul yiwen. Ass amezwaru n ccheṛ n Nisan ibeddu m’ara d-iḍher waggur amezwaru i gqerben nnhaṛ-agi. Leid n Usuref tbeddu 13 n wussan umbeed.
Eisa ieegged Leid n Usuref akk-d yemceggeen-is, yessufeɣ-ed Yahuda n Qiryut, ssyin yesbedd Imensi n Ssid. Imi yuɣal imensi-yagi deg wemkan n Leid n Usuref n Iyahudiyen, ilaq-aɣ a t-neţeeggid yiwen webrid kan deg useggas.
Linǧil n Matta yeqqar-ed: “Yasue iddem-d aɣrum, iburek dɣa ibḍa-t. Ifka-t i inelmaden-is dɣa yenna-yasen: ‘Ddmet teččem: wagi, d lǧeţţa-w.’ Iddem-ed taqbuct, iḥmed, ifka-yasen-ţ dɣa yenna: ‘Swet akw seg-s: wigi, d idammen-iw, d idammen n lemeahda, yuzzlen ɣef waṭas, i leefu n ddnubat.’”—Matta 26:26-28.
Kra nwan-as belli Eisa yerra s ṣṣeḥ aɣrum-nni d aksum-is, ccṛab-nni d idammen-is. Lameena, lǧeţţa-s ur ţ-yuɣ wacemma mi gefreq aɣrum-nni. Dɣa ţ-ţideţ ččan yemceggeen-is aksum-is yerna swan idammen-is? Xaṭi, wagi d ayen ibanen. Lemmer xdimen aya, tili qqlen am wid iteţţen tacriḥt n leibad; ayagi iḥeṛṛem-it lqanun n Ṛebbi. (Laṣel n ddunit 9:3, 4; At Lewwi 17:10) Elaḥsab n Luqa 22:20, Eisa yenna-d: “Taqbuct agi, d lemeahda tajdiṭ s idammen-iw yuzzlen fell-awen.” Eeni d ṣṣeḥ tuɣal teqbuct-agi d “lemeahda tajdiṭ”? D lmuḥal, axaṭer lemeahda mačči d lḥaǧa i nezmer a neṭṭef ger ifassen-nneɣ.
Ihi, ama d aɣrum-nni ama d ccṛab-nni, i sin d lemtul kan. Aɣrum-nni iţmettil-ed lǧeţţa ikemlen n Lmasiḥ. Eisa yessexdem aɣrum i d-yegran seg imensi n Leid n Usuref. Aɣrum-agi ur yesei ara iɣes n temtunt. (Tuffɣa 12:8) Deg Wedlis Iqedsen, iɣes n temtunt iţmettil-ed tikwal ddnub neɣ lefsad. Ihi, aɣrum i gessexdem Eisa iţmettil-ed lǧeţţa-s ikemlen i gefka d asfel, yeeni lǧeţţa-s ur nesei ara ddnub.—Matta 16:11, 12; 1 Ikurintiyen 5:6, 7; 1 Buṭrus 2:22; 1 Yuḥenna 2:1, 2.
Ccṛab-nni azeggaɣ iţmettil-ed idammen n Eisa. Idammen-agi d lsas n lemeahda tajdiṭ (leeqed ajdid). Eisa issefhem-ed belli idammen-is ad azzlen “i leefu n ddnubat.” Ihi, leibad zemren ad ilin ṣfan zdat n Ṛebbi w’ad ţekkin yid-es di leeqed ajdid. (Ieebṛaniyen 9:14; 10:16, 17) Leeqed-agi, neɣ lemeahda-yagi, isemmeḥ i 144 000 n imasiḥiyen unṣiḥen ad alin s igenni, anda ara uɣalen d igelliden yerna d lmuqeddmin i lmend n yemdanen irkelli.—Laṣel n ddunit 22:18; Irmiya 31:31-33; 1 Buṭrus 2:9; Aweḥḥi 5:9, 10; 14:1-3.
Menhu ara yeččen seg weɣrum, ara yeswen si ccṛab deg Wesmekti n lmut n Eisa? D wid kan icerken di leeqed ajdid, yeeni wid yesean asirem ad alin s igenni. Ṛṛuḥ iqedsen n Ṛebbi yeţţak-asen ţţeḥqiq belli ţwaxtaṛen ad qqlen d igelliden deg igenni. (Iṛumaniyen 8:16) Cerken daɣen di leeqed n Tgelda akk-d Eisa.—Luqa 22:29.
Acu ara d-nini ɣef wid yesean asirem ad eicen i lebda di Lǧennet ɣef lqaea? Imi ţţaɣen awal i Eisa, ţţasen-d ad ḥedṛen s leqder i Imensi n Ssid, meena ur teţţen aɣrum-nni ur tessen si ccṛab-nni. Yiwen webrid i useggas, mbeed mi geɣli yiṭij, ass wis 14 n waggur n Nisan, Inagan n Yahwa ţeeggiden Imensi n Ssid. Γas akken kra n luluf kan n leibad di ddunit i d-iţbegginen belli sean asirem ad alin s igenni, aeegged-agi yesea lqima tameqrant ɣur imasiḥiyen meṛṛa. Yeţţak-asen tagniţ ad meyyzen ɣef leḥmala yeteeddan n Yahwa Ṛebbi akk-d Eisa Lmasiḥ.—Yuḥenna 3:16.
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn